Author: Anna KOVALOVA

Príloha č.6

Doložka
vybraných vplyvov

A.1. Názov materiálu: Návrh zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony
        
Termín začatia a ukončenia PPK: -

A.2. Vplyvy:
| Pozitívne | Žiadne | Negatívne
1. Vplyvy na rozpočet verejnej správy | X | | X
2. Vplyvy na podnikateľské prostredie – dochádza k zvýšeniu regulačného zaťaženia? | X | | X
3. Sociálne vplyvy | | X |
– vplyvy na hospodárenie obyvateľstva, | | X |
– sociálnu exklúziu, | | X |
– rovnosť príležitostí a rodovú rovnosť a vplyvy na zamestnanosť | | X |
4. Vplyvy na životné prostredie | | X |
5. Vplyvy na informatizáciu spoločnosti | | X |
 
A.3. Poznámky
  
Návrh zákona bude mať pozitívny ako aj negatívny vplyv na rozpočet verejnej správy.
Pozitívny vplyv spočíva v zvýšení sadzby súdneho poplatku podľa položky 17 sadzobníka súdnych poplatkov za prvý zápis podniku alebo organizačnej zložky podniku zahraničnej fyzickej osoby do obchodného registru zo súčasnej sadzby 33,- € na sadzbu 165,50 €, ktorá je jednotná so sadzbou za prvý zápis (slovenskej) fyzickej osoby podnikateľa do obchodného registra. Presný dopad návrhu na štátny rozpočet nie je možné vyčísliť vzhľadom na skutočnosť, že nie sú k dispozícii štatistické údaje k počtu podaní na prvý zápis podniku alebo organizačnej zložky podniku zahraničnej fyzickej osoby do obchodného registra. Uvedené subjekty sa zapisujú do oddielu Po, v ktorom sa evidujú aj ďalšie subjekty. Nie je preto možné použiť údaj o ročnom prírastku v oddiele Po obchodného registra. 
Negatívny vplyv spočíva v znížení sadzby súdneho poplatku o 50% pevnej sumy ustanovenej v  položke 17 sadzobníka súdnych poplatkov za prvý zápis v tých prípadoch podaní do obchodného registra, pri ktorých sa celý návrh na zápis spolu s prílohami podá jednotnému kontaktnému miestu elektronickými prostriedkami. Negatívny dopad bol vyčíslený a odobrený už v rámci materiálu s názvom Správa o stave podnikateľského prostredia v Slovenskej republike s návrhmi na jeho zlepšovanie (pozri materiál k uzneseniu vlády Slovenskej republiky č. 153 z 3. apríla 2013). Nakoľko Ministerstvo spravodlivosti Slovenskej republiky nedisponuje štatistickými údajmi k nápadu tzv. celo-elektronických podaní na jednotné kontaktné miesta, je uvádzaný dopad kalkulovaný z údajov poskytnutých Ministerstvom vnútra Slovenskej republiky pri spracovaní doložky vplyvov v rámci materiálu Správa o stave podnikateľského prostredia v Slovenskej republiky s návrhmi na jeho zlepšovanie. 
Ministerstvo vnútra Slovenskej republiky eviduje, že v roku 2012 podľa informačného systému (IS) Jednotného kontaktného miesta využilo elektronické služby jednotných kontaktných miest 14 055 subjektov, z toho išlo o nasledujúci počet podaní podľa právnej formy:
•	spoločnosť s ručením obmedzením – 873 (poplatok za prvozápis 331,50,- €),
•	komanditná spoločnosť – 6 (poplatok za prvozápis 331,50,- €),
•	akciová spoločnosť – 2 (poplatok za prvozápis 829,50,- €),
•	družstvo – 1 (poplatok za prvozápis 331,50,- €),
•	podnik zahraničnej osoby a organizačná zložka podniku zahraničnej osoby – 6 (poplatok za prvozápis 33,- €, 331,50,- €),
•	verejná obchodná spoločnosť – 4 (poplatok za prvozápis 331,50,- €),
•	iné formy – 9 (poplatok za prvozápis 331,50,- €, 165,50,- €).
V súčte podľa údajov z doložky vplyvov k Správe o stave podnikateľského prostredia v Slovenskej republiky s návrhmi na jeho zlepšovanie je ročný vplyv odhadovaný v sume 149.838,50 €.
    
A.4. Alternatívne riešenia
 
A.5. Stanovisko gestorov